Vyhlasovateľ: **Vysoká škola múzických umení v Bratislave, Ventúrska 3, 813 01 Bratislava**

Predmet súťaže návrhov: **Novostavba Vysokej školy múzických umení na Svoradovej ulici v Bratislave, 2021**

Postup: **Verejná anonymná jednokolová architektonická súťaž návrhov**

**Odpovede na žiadosti o vysvetlenie súťažných podkladov a sprievodnej dokumentácie 8**

Prostredníctvom systému e-Zakazky boli do predmetnej súťaže návrhov vložené žiadosti o vysvetlenie súťažných podkladov a sprievodnej dokumentácie. Vyhlasovateľ poskytuje nasledovné vysvetlenie a odpovede:

Otázka:

Dobrý deň, chceli by sme sa opýtať, resp.overiť správnosť postupu pri nahrávaní potrebných dokumentov a návrhu samotného.

V zložke DOKUMENTY PONUKY budú nahraté:

Vyhlásenie účastníka

Panel vo formáte dwg

Panel vo formáte pdf

Výkaz bilancíí vo formáte xls

V zložke NÁVRH NA PLNENIE KRITÉRIÍ: ostane prázdna

V zložke KRYCÍ LIST PONUKY: Krycí list ponuky

Je to takto správne? Pýtame sa z dôvodu zachovania anonymity pri jednotlivých častiach ponuky. Alebo má byť vyhlásenie účastníka nahraté spolu s krycím listom v zložke KRYCÍ LIST?

**Odpoveď:**

**Správne. Krycí list ponuky generuje systém a obsahuje vyhlásenie ku konfliktu záujmov, vyhlásenie o užívateľskom konte, vyhlásenie o úplnosti ponuky.**

**K anonymite jednotlivých častí ponuky bolo odpovedané vo vysvetlení súťažných podmienok 7**

**takto:**

***Odpoveď:***

***Vyhlasovateľ nevie o vyžadovaní kódu anonymity. Ak také niečo vyžaduje elektronický systém, vyhlasovateľ nemá žiadne požiadavky na formát tohto kódu. Návrhy budú overovateľom označené číslom podľa poradia v akom boli elektronicky doručené (nahraté do systému).***

Otázka:

Pre vypracovanie bilančnej tabuľky by sme požiadali o vysvetlenie do akých katedier patria jednotlivé priestory miestností?

**Odpoveď:
Miestnosti sú zaradené do jednotlivých katedier v kapitole Lokalitný program v dokumente Zadanie. V prípade, že nie je určená katedra, treba aj v bilančnej tabuľke ponechať túto miestnosť alebo priestor bez zaradenia pod konkrétnu katedru.**
Otázka:

Či majú byť výkresy v jednotnom súbore / dwg/?
**Odpoveď:**

**Preferujeme jeden súbor dwg.**